****

**REPUBLIKA HRVATSKA**

**PRIMORSKO-GORANSKA ŽUPANIJA**

****

**GRAD DELNICE**

**Gradonačelnik**

KLASA: 402-04/24-01/1

URBROJ: 2170-6-5-3-25-1

Delnice, 13. siječnja 2025. godine

**Odluka o načinu provođenja Natječaja za financiranja Javnih potreba**

**iz Proračuna Grada Delnica u 2025. godini**

Temeljem članka 15. Odluke o načinu financiranja javnih potreba Grada Delnica (SN GD 9/22) Gradonačelnica Grada Delnica donosi sljedeće uvjete:

**Točka 1.**

Kriteriji za bodovanje prijava:

Opći kriteriji kojima će se vrednovati programi i projekti prijavljeni na natječaj, temeljem Odluke:

* kvaliteta i sadržajna inovativnost ponuđenog programa,
* značaj programa za očuvanje baštine i identiteta te promociju Grada Delnica,
* povezanost sa zajednicom, uključenost građana u programe i projekte,
* suradnja, koordinacija i partnerstvo sudjelovanje s drugim subjektima na lokalnoj razini,
* uključenost volontera u rad,
* vrijednost programa za lokalnu zajednicu,
* promicanje programa za djecu i mlade,
* prepoznatljivost te prihvaćenost programa i projekata u zajednici, obzirom na broj korisnika,
* sudjelovanje osoba s invaliditetom i osoba s posebnim potrebama u programu te prilagođenost programa osobama s invaliditetom,
* financijska potpora iz drugih izvora.

Dodatni kriteriji:

* međunarodni programi i natjecanja, razvoj regionalne i međunarodne suradnje,
* obogaćivanje turističke ponude kroz manifestacije,
* zadovoljenje kulturnih potreba građana,
* akcije i manifestacije u području kazališne i glazbeno-scenske djelatnosti,
* doprinos povećanju standarda socijalne i zdravstvene zaštite te općih životnih uvjeta,
* namjensko trošenje sredstava dosadašnjih godina,
* uredno izvršavanje ugovorenih obveza iz prethodnih godina,
* volontiranje na manifestacijama u organizaciji Grada.

Navedeni kriteriji bodovat će se u rangu 0 do 10 bodova.

**Točka 2.**

Temeljem članka 9. Odluke:

* utvrđeno područje financiranja su javne potrebe iz područja društvenih djelatnosti,
* ukupan iznos raspoloživih sredstava je 35.000,00 eura,
* raspon sredstava namijenjen za financiranje pojedinog programa/projekta, odnosno najniži i najviši iznos pojedinačnih ugovora: 250,00 do 7.000,00 eura
* očekivani broj programa i projekata udruga koji će biti ugovoreni za financiranje je 45.

**Točka 3.**

Natječajna dokumentacija je sastavni dio ove Odluke.

**Gradonačelnica**

**Katarina Mihelčić, dipl.ing.agr.**